CELEX: 62008CA0203
Language: lv
Date: 2010-06-03 00:00:00
Title: Lieta C-203/08: Tiesas (otrā palāta) 2010. gada 3. jūnija spriedums ( Raad van State (Nīderlande) lūgums sniegt prejudiciālu nolēmumu) — The Sporting Exchange Ltd , kura darbojas ar nosaukumu “Betfair ” / Minister van Justitie (EKL 49. pants — Pakalpojumu sniegšanas brīvības ierobežojums — Azartspēles — Azartspēļu rīkošana internetā — Tiesiskais regulējums, ar ko atļauju paredz piešķirt tikai vienam uzņēmējam — Atļaujas pagarināšana, neizsludinot konkursu — Vienlīdzīgas attieksmes princips un pārskatāmības pienākums — Piemērošana azartspēļu jomā)

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/4
            
         Tiesas (otrā palāta) 2010. gada 3. jūnija spriedums (Raad van State (Nīderlande) lūgums sniegt prejudiciālu nolēmumu) — The Sporting Exchange Ltd, kura darbojas ar nosaukumu “Betfair”/Minister van Justitie
   
   (Lieta C-203/08) (1)
   
   (EKL 49. pants - Pakalpojumu sniegšanas brīvības ierobežojums - Azartspēles - Azartspēļu rīkošana internetā - Tiesiskais regulējums, ar ko atļauju paredz piešķirt tikai vienam uzņēmējam - Atļaujas pagarināšana, neizsludinot konkursu - Vienlīdzīgas attieksmes princips un pārskatāmības pienākums - Piemērošana azartspēļu jomā)
   2010/C 209/05
   Tiesvedības valoda — holandiešu
   
      Iesniedzējtiesa
   
   
      Raad van State
   
   
      Lietas dalībnieki pamata procesā
   
   
      Prasītāja: Sporting Exchange Ltd, kura darbojas ar nosaukumu “Betfair”
   
      Atbildētājs: Minister van Justitie
   
   
      Piedaloties: Stichting de Nationale Sporttotalisator
   
   
      Priekšmets
   
   Lūgums sniegt prejudiciālu nolēmumu — Raad van State — EKL 49. panta interpretācija — Valsts tiesiskais regulējums, ar ko tiek aizliegta azartspēļu organizēšana un derību rīkošana bez atļaujas un ar ko atļauju paredz piešķirt tikai vienam tirgus dalībniekam, lai aizsargātu sociālo labklājību un sabiedrības veselību — Atļaujas atteikums tirgus dalībniekam (internetā), kas jau ir saņēmis atļauju citās dalībvalstīs, tostarp dalībvalstī, kurā atrodas tā juridiskā adrese — Šādas atļaujas atjaunošana bez konkursa rīkošanas — Primāri vispārējo interešu iemesli
   
      Rezolutīvā daļa:
   
   
               1)
            
            
               EKL 49. pants ir jāinterpretē tādējādi, ka tam nav pretrunā tāds dalībvalsts tiesiskais regulējums kā pamata lietā, saskaņā ar kuru azartspēļu organizēšanai un piedāvāšanai ir piemērojama ekskluzīvo atļauju sistēma par labu vienam uzņēmējam un saskaņā ar kuru jebkuram citam uzņēmējam, tostarp citā dalībvalstī dibinātam uzņēmējam, ir aizliegts attiecīgajā dalībvalstī piedāvāt internetā pakalpojumus, uz kuriem attiecas šī sistēma;
            
         
               2)
            
            
               EKL 49. pants ir jāinterpretē tādējādi, ka vienlīdzīgas attieksmes princips un no tā izrietošais pārskatāmības pienākums ir piemērojami tādām atļauju piešķiršanas un atjaunošanas procedūrām azartspēļu jomā, saskaņā ar kurām atļauja tiek piešķirta vai atjaunota vienam uzņēmējam, ja vien minētais uzņēmējs nav valsts uzņēmums, kurš ir pakļauts valsts vai tāda privāta uzņēmuma tiešai kontrolei, pār kura darbībām valsts īsteno stingru uzraudzību.
            
         
      (1)  OV C 197, 02.08.2008.